কক্সবাজার জেলা কারাগারের জেলার মুজিবুর রহমান জানান, বিভিন্ন সময় নানা অপরাধে আটক হওয়া এসব মুক্তিপ্রাপ্ত মিয়ানমার নাগরিকরা ৫ থেকে ১৫ বছর করে কারাগারে ছিলো। উভয় দেশের দুতাবাস পর্যায়ে নানা প্রক্রিয়া শেষে স্বরাষ্ট্র মন্ত্রণালয়ের অনুমতি পাওয়ার পর শনিবার ১৯ জনকে কক্সবাজার কারাগার থেকে মুক্তি দিয়ে পুলিশের মাধ্যমে টেকনাফে প্রেরণ করা হয়। টেকনাফস্থ ৪২ বিজিবি এসব মিয়ানমার নাগরিককে টেকনাফ স্থল বন্দর দিয়ে স্বদেশে ফেরত পাঠায়।